РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 31

от заседание на Комисия „Съдебна карта, натовареност и 
съдебна статистика” към Съдийската колегия
на Висшия съдебен съвет

24 октомври 2016 г.
/понеделник - 10,00 часа/

	Днес, 24 октомври 2016 г. (понеделник), от 10,00 часа се проведе заседание на комисия „Съдебна карта, натовареност и съдебна статистика”  към Съдийската колегия на ВСС, в състав:

ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ

ГАЛИНА КАРАГЬОЗОВА - отсъства
КАМЕН ИВАНОВ 
МАРИЯ КУЗМАНОВА 
СОНЯ НАЙДЕНОВА

На заседанието присъстват и: г-жа Павлина Панова - зам.–председател на Върховния касационен съд, г-н Димитър Фикин – председател на Военно-апелативен съд, г-н Свилен Александров – председател на Военен съд – София, г-н Георги Георгиев – председател на Военен съд – Пловдив, г-н Асен Шопов – председател на Военен съд – Пловдив, както и съдии от военните съдилища.
От администрацията на ВСС присъстват експертни сътрудници към комисията: Красимира Василева - началник-отдел „ЮОДКВСС", дирекция Правна; Румен Митев - началник-отдел "САОД", дирекция "ИТСС"; Елеонора Савова – началник-отдел „СК”, дирекция "СККМ"; Емилия Петкова – главен експерт в отдел „САОД”, дирекция "ИТСС”.

1. ОТНОСНО: Обсъждане на Анализ-доклад за дейността на военните съдилища в периода 2014-2015 г., съвместно с представители на Върховния касационен съд, Военно-апелативния съд, Военен съд-София, Военен съд-Пловдив и Военен съд-Сливен, в изпълнение на решение по Протокол № 15/13.09.2016 г. /т. 6.2./ на Съдийската колегия на Висшия съдебен съвет.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

1.1. Да се изиска от военните съдилища информация както следва:
- разходи за командировите на съдии за провеждане на съдебни - заседания и разпити извън седалището на съда;
- разходи за пътуване и нощувка на свидетели, вещи лица, адвокати във връзка с разглеждане на делата в седалището на съда;
- честота на командировките за провеждане на разпити и съдебни заседания извън седалището на съда;
1.2. След получаване на информацията по т.1.2. да се организира среща на комисията с председателите на Военно-апелативния съд и военните съдилища, съвместно с представители на КАК към Съдийската колегия на ВСС, членове на Висшия съдебен съвет, представители на Върховния касационен съд, Министерство на правосъдието, Министерство на отбраната, Служба "Военна полиция" към МО.

					ПРЕДСЕДАТЕЛ
					НА КСКНСС:              /п/
								КАЛИН КАЛПАКЧИЕВ